4 juta kes dilaporkan kepada WHO
GENEVA: Jumlah kes Covid-19 di seluruh dunia yang dilaporkan kepada Pertubuhan Kesihatan Sedunia (WHO) sudah melebihi empat juta, lapor agensi berita Xinhua. Menurut statistik terbaharu WHO, kes Covid-19 mencecah 4,013,728 pada Isnin termasuk 278,993 kematian. Amerika Syarikat (AS) melaporkan 1,271,645 kes dengan 76,916 kematian menjadikannya negara paling teruk diancam wabak maut itu. Sepanyol kedua paling teruk terjejas manakala Rusia di kedudukan ketiga dengan masing-masing melaporkan 224,390 dan 221,344 kes jangkitan. Korban Covid-19 pula di Sepanyol 26,621 orang telah maut dan di Rusia 2,009 pesakit meninggal dunia. United Kingdom (UK) melaporkan 219,187 kes di kedudukan keempat dan Itali dengan 219,070 kes di tempat kelima. – Bernama 
See author's posts
